Diari Oficial de la Generalitat Valenciana


Sumari del DOGV 5942, del 28-01-2009 (2009/668)

RESOLUCIÓ de 25 d'agost de 2008, de la Direcció General per al Canvi Climàtic, per la qual s'atorga a Cocerva l'autorització ambiental integrada per a una explotació de producció de gorrins al terme municipal de Bétera.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5942

Data del DOGV
:   28-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/668


Data del document
:   25-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Bétera
    * porcí
    * empresa privada

RESOLUCIÓ de 25 d'agost de 2008, de la Direcció General per al Canvi Climàtic, per la qual s'atorga a Cocerva l'autorització ambiental integrada per a una explotació de producció de gorrins al terme municipal de Bétera. [2009/668]  
Vistos els documents que es troben en l'expedient 052/06 IPPC, instruït a instàncies del Sr. Francisco Javier Domínguez Gimeno, en representació de la societat cooperativa Cocerva amb CIF F-46028072, a fi d'obtenir l'autorització ambiental integrada per a una explotació de producció de gorrins al terme municipal de Bétera, s'emet aquesta resolució de conformitat amb els següents  
Antecedents de fet  
Primer. Amb data 9 de novembre de 2006, Francisco Javier Domínguez Gimeno, en representació de la societat cooperativa Cocerva amb CIF F-46028072 i domicili a la ctra. de Montcada a Nàquera km 6, de Náquera, presenta en la Conselleria de Territori i Habitatge una sol·licitud d'autorització ambiental integrada per a l'explotació de producció de gorrins, que es detalla en l'annex I.  
En data 6 de novembre de 2006 l'Ajuntament de Bétera emet un informe de compatibilitat urbanística.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb data 15 de febrer de 2007 es rep un informe de l'Ajuntament de Bétera en el qual es fa constar la suficiència de la documentació presentada.  
Quart. Amb data 4 de maig de 2007 es rep un informe favorable de la Confederació Hidrogràfica del Xúquer, subjecte al compliment de diverses condicions.  
Cinqué. Amb data 19 d'octubre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5622).  
Durant aquest període no es presenten al·legacions al projecte en aquesta Conselleria. A l'Ajuntament de Bétera es presenta una al·legació. En l'expedient consta el certificat de la informació pública.  
Sisé. Transcorregut el termini d'informació pública, amb data 28 de gener de 2008 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. S'han incorporat a l'expedient els informes emesos pel Servei de Residus Industrials, el Servei de Protecció de l'Ambient Atmosfèric i la Conselleria d'Agricultura, Pesca i Alimentació.  
Vuité. Amb data 11 d'abril de 2008 es realitza el tràmit d'audiència a l'interessat.  
Nové. Amb data 29 de juliol de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 052/06 IPPC de sol·licitud d'autorització ambiental integrada, promogut per Cocerva.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.3.c de l'annex I de la Llei 2/2006.   
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Cocerva l'autorització ambiental integrada per a l'explotació de producció de gorrins, relativa al Projecte bàsic d'autorització ambiental integrada per a una granja porcina a Bétera, ubicada al polígon 10, parcel·la 160 del terme municipal de Bétera (València), la qual queda inscrita en el Registre General d'Instal·lacions IPPC de la Comunitat Valenciana amb el número 312-08/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
Contaminants Estimació d'emissió  
Metà total 64.537 kg/any  
Amoníac total 24.855 kg/any  
Òxid nitrós total 198 kg/any  
Respecte als cremadors de gas propà emprats per a calefacció dels gorrins durant les primeres setmanes de vida s'hauran de dur a terme les tasques de manteniment i revisió necessàries que n'asseguren el funcionament correcte, de manera que s'eviten males combustions que generen excés d'emissió de monòxid de carboni i incremats.  
Respecte a les emissions canalitzades, la instal·lació disposa de dos focus d'emissió, concretament dues calderes de propà. Els límits d'emissió que s'han d'aplicar a aquest focus seran els indicats en la disposició addicional primera del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental.  
Així mateix, segons el Catàleg d'activitats potencialment contaminants de l'atmosfera, de l'annex IV, de la Llei 34/2007, de 15 de novembre, de qualitat de l'aire i protecció de l'atmosfera, l'activitat estarà inclosa en el grup C, concretament en l'epígraf 3.1.1. «Generadors de vapor de capacitat igual o inferior a 20 t/h de vapor i generadors de calor de potència igual o inferior a 2.000 tèrmies/h. Si diversos equips aïllats formen part d'una instal·lació o si diverses instal·lacions aïllades desemboquen en una sola xemeneia comuna, s'aplicarà a aquest efecte la suma de les potències dels equips o instal·lacions aïllats» i la periodicitat de mesurament de les emissions per part d'una ECMQA serà de cada cinc anys.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, es crea i es regula el seu registre.  
Se'ls atorga un termini de tres mesos, a partir de la concessió de l'autorització ambiental integrada, perquè presenten l'informe de l'última auditoria acústica realitzada.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari, podrà requerir al titular de l'explotació la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13921. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments   
4.1. Aigües residuals   
Les aigües residuals del procés procedeixen de les dejeccions dels animals i de l'aigua emprada en la neteja de les instal·lacions.  
El sistema triat per a l'eliminació dels purins és l'evacuació hidràulica per mitjà de l'arrossegament de les dejeccions pel corrent líquid dels orins i l'aigua de neteja conjuntament fins a les fosses de les naus i la bassa exterior d'emmagatzemament abans del tractament dels purins per mitjà d'un separador sòlid-líquid, per a passar posteriorment la fase líquida a les llacunes d'evaporació. La fase sòlida s'utilitza, després d'un tractament de compostatge, com a adob orgànic en finques agrícoles de la zona.  
Les aigües residuals domèstiques es condueixen fins a una de les fosses de dejeccions i es tracten conjuntament amb els purins.  
La Confederació Hidrogràfica del Xúquer emet un informe favorable sobre la gestió de les aigües residuals, amb les condicions següents:  
- Les instal·lacions ramaderes han de disposar de femers o fosses de purins amb capacitat suficient per a emmagatzemar i estabilitzar les dejeccions abans del seu aprofitament posterior, tal com s'estableix en l'article 55 de la Llei 6/2003, de 4 de març, de ramaderia de la Comunitat Valenciana.  
Això implica que el titular no podrà utilitzar les llacunes d'evaporació que no estiguen completament impermeabilitzades i tancades.  
Tot el purí, inclòs el procedent de l'altra granja (5.215 m³/any), pertanyent al mateix titular, haurà de passar pel separador sòlid-líquid.  
- En qualsevol cas es recorda que queda prohibit l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem.  
En el termini de 12 mesos hauran de finalitzar les obres d'impermeabilització i tancament de totes les basses d'evaporació i després, en un termini màxim de 3 mesos, s'haurà d'aportar el certificat tècnic de final d'obra.  
5. Protecció del sòl i de les aigües subterrànies  
La gestió dels fems de l'explotació està subjecta a les condicions fixades en el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, modifi  
\* \* \* \* \*cat pel Reial decret 3483/2000, de 29 de desembre i en la Llei 6/2003, de 4 de març, de ramaderia com també a qualsevol altra normativa que a aquest efecte s'aprove.  
Per això, l'aplicació en camp com a esmena orgànica de la resta sòlid procedent del separador sòlid-líquid s'ha de realitzar a raó d'un màxim de 170 kg de nitrogen per hectàrea, d'acord amb les recomanacions de la Directiva 91/676/CEE, de 12 de desembre sobre protecció de les aigües contra la contaminació produïda per nitrats procedents de fonts agràries, l'Ordre de 29 de març de 2000, pel qual s'aprova el Codi valencià de bones pràctiques agràries i el Reial decret 324/2000, de 3 de març, pel qual s'estableixen normes bàsiques d'ordenació d'explotacions porcines.  
En el termini de tres mesos, comptadors des de la concessió de l'autorització ambiental integrada, s'hauran d'aportar documents d'acceptació signats pels propietaris de les parcel·les agrícoles en què es realitze l'aplicació de la fase sòlida, que justifique superfície suficient per a no sobrepassar l'esmentat límit o el contracte de retirada amb un gestor autoritzat. En el primer cas, s'hauran de presentar els resultats de les anàlisis de riquesa en nitrogen de la fracció sòlida compostada.  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana, seran aplicables de forma supletòria a la normativa sectorial per a la gestió de subproductes animals (animals morts i deixalles d'origen animal) que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la capacitat total de l'explotació detallada en l'annex I siga de 2.200 porques reproductores.  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
En el termini de tres mesos s'haurà d'aportar còpia dels documents d'acceptació dels residus produïts, emesos per un gestor autoritzat. Aquests documents han de ser originals o compulsats, han d'estar segellats pel gestor i han d'estar vigents.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals.  
S'haurà de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional 4ª (DOGV 3898).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002 com també el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament, per la qual cosa es recolliran, transportaran, s'identificaran i s'eliminaran segons el que estableix aquest reglament.  
L'emmagatzemament d'animals morts s'haurà de realitzar en contenidors amb una capacitat adequada a la grandària de l'explotació. Els esmentats contenidors es mantindran en adequades condicions higienicosanitàries i de conservació i hauran d'estar ubicats fora de la zona d'activitat ramadera, en un lloc de fàcil accés per al vehicle de transport. S'admetran congeladors que permeten emmagatzemar els cadàvers fins al moment de la seua recollida.  
Finalment, s'haurà de portar un registre documental relatiu a la producció i utilització de fem (en el qual figuren la quantitat, naturalesa, origen, destinació, freqüència de recollida, mitjà de transport i mètode de valoració o eliminació del fem gestionat i la identificació de les parcel·les i dels cultius destinataris amb el detall necessari per a acreditar que la utilització del residu ramader com a fertilitzant orgànic es realitza adequadament) i la retirada per una empresa autoritzada de les baixes animals generades en l'explotació.  
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el cessament d'alguna de les unitats s'han de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Les instal·lacions amb què s'ha de dotar l'explotació hauran de complir amb el que disposa l'article 5 del Reial decret 324/2000, de 3 de març, pel qual s'estableixen les normes bàsiques d'ordenació de les explotacions porcines i l'article únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, s'ha de tenir en compte allò recollit en el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
10. Impacte ambiental  
En tot allò no recollit en aquesta autorització ambiental integrada s'atendrà al compliment de les condicions establides en la declaració d'impacte ambiental de data 7 de desembre de 2004.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
La documentació amunt indicada serà revisada per l'administració a fi de comprovar la seua adequació i poder emetre la corresponent resolució d'autorització d'inici de l'activitat. Tot això sense perjudici de la labor d'inspecció i vigilància que puga dur a terme l'òrgan ambiental que ha concedit aquesta autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allòl no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 25 d'agost de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
La societat cooperativa Cocerva posseeix una explotació de producció de gorrins al terme municipal de Bétera (València), composta per vint-i-nou naus amb capacitat per a 2.200 femelles reproductores.  
La instal·lació té capacitat per a produir 44.000 gorrins anuals. Aquests es deslleten quan assoleixen el pes de 6 kg, cosa que es compleix passats 27 dies després del part. Generalment una femella repeteix el procés unes 4,7 vegades al llarg de la seua vida útil i posteriorment es porta a l'escorxador.  
El procés productiu té com a entrades les matèries primeres, aigua i energia, i com a eixides els animals morts, purins i emissions a l'atmosfera.  
Els purins, juntament amb l'aigua utilitzada en la neteja de les instal·lacions i la sanitària, es recullen en les fosses interiors situades sota els allotjaments dels animals (4.510,39 m³) i es condueixen a la bassa d'emmagatzemament i a les basses d'evaporació (17.452 m³). En la data de redacció del projecte bàsic s'estaven impermeabilitzant les basses exteriors.  
La capacitat total d'emmagatzemament, comptant les fosses interiors i les basses exteriors, és de 21.962,39 m³, suficient per a contenir les dejeccions produïdes durant tres mesos d'activitat, d'acord amb el Reial decret 324/2000, de 3 de març, de normes bàsiques d'ordenació de les explotacions porcines.  
El volum de dejeccions que es produeix és de 16.435 m³/any, equivalent a 16.704 kg N/any, i en aquests s'inclouen els produïts per una altra explotació propietat del promotor, situada a 1.120 metres de distància.  
Es disposa d'un separador de fases sòlid-líquid pel qual es passa tots els purins generats i se n'obté un residu sòlid que es converteix en esmena orgànica. No se'n justifica la destinació final. La fracció líquida es condueix a les llacunes d'evaporació i no s'aplica al camp.  
Les aigües residuals procedents de sanitaris es gestionaran juntament amb els purins.  
L'explotació disposa d'un abastiment d'aigua procedent del pou propietat de la comunitat de regants de Bétera, i el consum anual és de 15.000 m³/any.